**Тасубаева Бибігүл**

«Ғарышкер» балабақшасы МКҚК, тәрбиеші,

Маңғыстау облысы, Қарақия ауданы,

Жетібай ауылы

**Жабайы аңдар**

**Білім беру саласы:** Әлеумет.

**Бөлімі:** Көркем әдебиет.

**Білімділік мақсаты:** Жабайы аңдар туралы түсінік беру. Жабайы аңдарды бір-бірінен ажырата білуге және олардың аттарын дұрыс айтуға үйрету.

**Дамытушылық мақсаты:** Балалардың ойлау қабілеттерін арттырып, тілдерін дамыту. Қызықты ойындар арқылы балалардың эмоциялық сезімдерін дамыту. Әрбір аңның атын дұрыс атауға және олардың тіршілік ететін ортасы туралы түсініктерін бекіту.

**Тәрбиелік мақсаты:** Балалардың аңдарға деген сүйіспеншілік сезімдерін арттырып, оларға қамқорлықпен қарауға, жабайы аңдар туралы түсініктерін молайту, табиғатты аялай білуге және адамгершілікке тәрбиелеу.

**Көрнекіліктер:** Слайд, жабайы аңдардың суреттері.

|  |  |  |
| --- | --- | --- |
| **Оқу қызметі** | **Тәрбиешінің қызметі** | **Баланың қызметі** |
| **Мотивациялық қозғау шылық** | **1. Шаттық шеңбері:**  Қайырлы таң, аңға да, құсқа да,  Қайырлы таң, жайдарлы жанға да,  Қайырлы таң, тек алға  Кешке дейін жалғассын,  Сәлеметсің бе, қонақтар! | Балалар шеңбер бойына тұрып, өлең жолдарын айтып, қимылдар жасап орындайды. |
| **Ұйымдас тырушылық ізденістік** | **II. Ұйымдастыру кезеңі**  **III. Өткенді қайталау.**  -Біз өткен ұйымдастырылған оқу қызметінде үй жануарларымен таныстық.  Ендеше кім маған үй жануарларын атап береді?  -Ал төлдерінің атын қалай айтамыз, кім біледі?  **IV. -** Жарайсыңдар, балалар. Біз үй жануарларын білеміз, енді бүгінгі ұ.о. қызметінде жабайы аңдармен танысатын боламыз.  Алдымен слайд тақтаға назар аударайық. (слайдтан ормандағы аңдардың суреттері көрсетіледі)  - Балалар, слайд тақтадан не көріп отырмыз?  - Бұлардың барлығын бір сөзбен қалай айтамыз?  - Бұлар қайда мекендейді?  - Бұлардың үй жануарларынан айырмашылығы неде?  - Жабайы аңдарға қасқыр, түлкі, аю, қоян, піл, арыстан және басқа да аңдар жатады. Олай болса, бүгінгі ұйымдастырылған оқу қызметімізде жабайы аңдармен және олардың тіршілігімен немен қоректенетіні туралы әңгімелейміз.  Олар орманда, таулы жерлерде мекендейді. Аңдар өз азықтарын өздері тауып жейді. Жабайы аңдар жыртқыш және пайдалы аңдар болып бөлінеді. Аңдардың адамдарға тигізер пайдасы мол, олардың терісінен тон, жаға, бас киімдер тігеді. Аңдардың ішінен қасқыр мен жолбарыс өздерінен кіші аңдарға шабады. Түлкі ұсақ аңдармен, тышқандармен қоректенеді. Қоян болса шөптермен қоректенеді, ең сүйікті тағамы - сәбіз. Аю жазда жеміс-жидектермен, ал қыста апанына кіріп алып жаз шыққанша ұйықтайды екен. (слайдтан көрсете отырып әңгімелеу)  **V. -**Балалар, мен сендерге осы аңдар туралы жұмбақтар жасырамын, ал сендер шешуін табуға дайындалыңдар. Қане, мұқият тыңдайық  1. *Тәтті көрсе бас салар,*  *Айнымайды баладан.*  *Үп-үлкен боп жасқанар,*  *Кіп-кішкентай арадан.*  2. *Өзі айлакер, өзі қу,*  *Жүрген жері айқай да шу.*  3. *Өзі бейне шалғы орақ,*  *Шөп емес бірақ, малды орады.*  4. *Көлеңкесінен қорқып безектейді,*  *Ал оның баласын көжек дейді.*  *5. Тұмсығы ұзын күшті,*  *Өзі ерен мықты.*  **VI.** Слайд арқылы көрсетілген аңдарды тауып, тақпақтар айтады.  - Балалар, осы аңдар туралы тақпақтар білеміз бе? Ендеше кім айтып береді.  **VII.**  Бой сергіту.  **Қ/О: «Көлеңке»**  Орман-тоғайдағы аң құстар, жан-жануарлар серуенге шықты. Қазір солардың қимылын салып көрейік.  Көлбең-көлбең көлеңкем,  Қане қатар тұрайық,  Үлкен шеңбер құрайық!  Көлбең-көлбең көлеңкем,  Көлбеңдеген көлеңкем,  Түлкі қалай жүреді,  Кім көрсете біледі?  Көлбең-көлбең көлеңкем,  Көлбеңдеген көлеңкем,  Аю қалай жүреді,  Кім көрсете біледі?  Көлбең-көлбең көлеңкем,  Көлбеңдеген көлеңкем,  Қоян қалай жүреді,  Кім көрсете біледі? (Балалар айтылған аңдардың жүрісін салады).  **Д/О: «Сен білесің бе?**  Ойынның шарты: Тақтада көрсетілген аңдар баласынан адасып қалған екен. Ендеше, біз аңдардың баласын табыстырайық. | Балалар тынышталады.  Балалар естеріне түсіріп, атап береді.  -Түйе, жылқы, сиыр, қой, ешкі.  -Бота, құлын, бұзау, қозы, лақ.  Балалар слайд тақтаға қарайды.  - Арыстан, піл, қоян, түлкі, қасқыр.  - Жабайы аңдар  -Орманда, тауда.  -Олар далада жүреді.  Балалар мұқият отырып жұмбақты шешеді.  - Аю.  - Түлкі.  - Қасқыр.  -Қоян.  - Піл.  Балалар аңдар туралы тақпақтарын айтады.  **1. Ақниет:**  Кезіп ішін орманның,  Кетіп қалма, қорбаңым.  Қалың нудан бал таңдап  Қаңғи берме балпаңдап.  **2.Д.Айару:**  Мен айлакер түлкімін,  Алдау менің өнерім.  Таба алмаймын бір тыным,  Күнде, түнде желемін.  **3.Нұрасыл:**  Қасқыр, қасқыр жолама  Кірме біздің қораға.  Аңдып келген қасқырды,  Қойшы басқа ұрады.  **4.Қалнар:**  Ақ қоян-ау, ақ қоян,  Үркек қоян сақ қоян.  Қаша берсең алысқа,  Қорқағым деп ат қоям.  **5.Әділбек:**  Бұрын көріп білмеп ем,  Қандай үлкен піл деген.  Әрі тұмсық, әрі қол-  Мұрнын жұмсар бәріне ол.  **6.Әулет:**  Адамға айбат шегеді,  Қарап тұрмын алыстан  Құйрығы ұзын, денелі,  Айбатты екен арыстан.  Қарайды көз талдырып,  Өтпейді ешкім таң қалмай.  Мойын жүнін қалдырып,  Қырқып біреу алғандай.  Балалар бойларын сергітеді.  Балалар аңдардың жүрісін  салады.  Балалар ойын ойнайды.  Адасып қалған аңдардың  баласын табыстырады. |
| **Рефлек циялық түзетуші лік** | **IX. Қорытынды:**  - Балалар, біз бүгін қандай аңдармен таныстық?  -Олар қайда мекендейді?  -Қандай аңдармен таныстық?  Балаларды мақтап, мадақтау.  Орнымыздан тұрайық,  Түзу сызық құрайық.  Көріскенше күн жақсы,  Сау-саламат болайық. | Балалар жауап береді.  - Жабайы аңдармен таныстық.  -Аңдар орманда, тауда  мекендейді.  -Қасқыр, аю, түлкі, қоян, пілдермен таныстық. |

**Күтілетін нәтиже:**

**Біледі:** Жабайы аңдарды ажырата алуды.

**Игереді:** Жабайы аңдардың балдарының атауларын.

**Меңгереді:** Балалар сұрақтарға жауап бере отырып, аңдарға қамқорлық жасауды.